Orban spune că "avem un trend clar de scădere“: Peste 5.000 de cazuri de COVID mai puține decât săptămâna trecută.
Această săptămână este prima în care se observă o tendiță de descreștere a numărului de cazuri, spune premierul Ludovic Orban. Premierul susține că acest trend este rezultatul măsurilor dispuse.
Premierul Ludovic Orban spune că există un trend clar de scădere a numărului de infectări cu Covid-19 și că în această săptămână au fost cu 5.000 de cazuri mai puține decât în cea anterioară."Săptămâna aceasta există pentru prima oară un trend de scădere a numărului de infectări. Noi analizăm ziua din această săptămână comparată cu ziua echivalentă din săptămâna trecută, din săptămâna anterioară, de asemenea, cumulat pe 3 zile sau cumulat pe 7 zile. Deja, cumulat pe 7 zile avem un trend clar de scădere cu peste 5.000 de cazuri mai puține decât săptămâna trecută“, a spus premierul, la RTv.Premierul susține că acest trend este rezultatul măsurilor dispuse. Ludovic Orban a explicat că în cazul orașelor în care a fost instituită carantina, s-a observat inițial o tendință de creștere a numărului de cazuri, apoi un platou și, în cele din urmă, a început descreșterea.